DECIZIA COMISIEI

din 12 iulie 2012

de stabilire a criteriilor ecologice de acordare a etichetei ecologice a UE pentru hârtia de ziar

[notificată cu numărul C(2012) 4693]

(Text cu relevanță pentru SEE)

(2012/448/UE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),

după consultarea Comitetului pentru etichetare ecologică al Uniunii Europene,

întrucât:

ADOPTĂ PREZENTA DECIZIE:

Articolul 1

(1) Categoria de produse „hârtie de ziar” cuprinde hârtia fabricată din pastă de lemn și utilizată pentru tipărirea ziarelor și a altor produse tipărite.

(2) Categoria de produse „hârtie de ziar” nu include hârtia de copiat și hârtia grafică, hârtia termosensibilă, hârtia fotografică și hârtia fără carbon, hârtia de ambalaj și de împachetat și nici hârtia parfumată.

Articolul 2

În sensul prezentei decizii, se aplică următoarele definiții:

Articolul 3

Pentru a primi eticheta ecologică a UE în temeiul Regulamentului (CE) nr. 66/2010, hârtia de ziar trebuie să se încadreze în categoria de produse „hârtie de ziar” definită la articolul 1 din prezenta decizie și să îndeplinească criteriile, precum și cerințele de evaluare și de verificare aferente, stabilite în anexa la prezenta decizie.

Articolul 4

Criteriile pentru categoria de produse „hârtie de ziar”, precum și cerințele de evaluare și de verificare aferente, sunt valabile timp de trei ani de la data adoptării prezentei decizii.

Articolul 5

Numărul de cod atribuit categoriei de produse „hârtie de ziar” în scopuri administrative este „037”.

Articolul 6

Prezenta decizie se adresează statelor membre.

(1) JO L 27, 30.1.2010, p. 1.

ANEXĂ

CADRU

Scopul criteriilor

Criteriile au, în special, scopul de a promova utilizarea eficientă a resurselor prin încurajarea reciclării hârtiei, reducerea scurgerilor de substanțe toxice sau eutrofizante în apă, reducerea daunelor sau a riscurilor pentru mediu legate de utilizarea energiei (încălzirea globală, acidificarea, epuizarea stratului de ozon, epuizarea resurselor neregenerabile), prin scăderea consumului de energie și a emisiilor atmosferice aferente, precum și de a reduce daunele sau riscurile pentru mediu legate de utilizarea substanțelor chimice periculoase și de a aplica principii de gestionare durabilă în vederea protejării pădurilor.

CRITERII

Sunt stabilite criterii pentru fiecare din următoarele aspecte:

1. Emisiile în apă și aer

2. Consumul de energie

3. Fibre: gestionarea durabilă a pădurilor

4. Substanțele chimice periculoase

5. Gestionarea deșeurilor

6. Adecvarea pentru utilizare

7. Informațiile care figurează pe eticheta ecologică

Criteriile ecologice vizează producția de pastă de lemn cu toate subprocesele constitutive, de la etapa în care fibrele virgine/materia primă reciclată intră în fabrică, până la etapa în care pasta de lemn părăsește fabrica. În ceea ce privește procesele de producție a hârtiei, criteriile ecologice vizează toate subprocesele, de la baterea pastei de lemn (dezintegrarea hârtiei reciclate) până la înfășurarea hârtiei pe suluri.

Aceste criterii nu privesc următoarele activități:

1. Transportul și ambalarea pastei de lemn, hârtiei sau materiilor prime

2. Conversia hârtiei

Cerințe de evaluare și de verificare

Cerințele specifice de evaluare și de verificare sunt indicate pentru fiecare criteriu.

În cazul în care solicitantului i se cere să prezinte declarații, documentație, analize, rapoarte de testare sau alte dovezi care să ateste îndeplinirea criteriilor, se înțelege că acestea pot proveni de la solicitant și/sau de la furnizorul sau furnizorii săi și/sau de la furnizorul sau furnizorii acestora, după caz.

Dacă este cazul, pot fi folosite și alte metode de testare decât cele indicate pentru fiecare criteriu, dacă echivalența acestora este acceptată de organismul competent care evaluează cererea.

În măsura în care este posibil, testele trebuie efectuate de laboratoare care îndeplinesc cerințele generale ale standardului EN ISO 17025 sau ale unui standard echivalent.

Dacă este cazul, organismele competente pot solicita documente justificative și pot efectua verificări independente.

CRITERIILE DE ACORDARE A ETICHETEI ECOLOGICE A UE

Criteriul 1 — Emisiile în apă și aer

(a) CCO, sulf (S), NOx, fosfor (P)

Pentru fiecare din acești parametri, emisiile în aer și/sau în apă provenind din producția de pastă de lemn și din producția de hârtie se exprimă în puncte (PCCO, PS, PNOx, PP), după cum se indică mai jos.

Niciunul din punctele PCCO, PS, PNOx sau PP nu trebuie să depășească 1,5.

Numărul total de puncte (Ptotal = PCCO + PS + PNOx + PP) nu trebuie să depășească 4,0.

PCCO se calculează după cum urmează (PS, PNOx și PP se calculează în același mod).

Pentru fiecare tip de pastă „i” utilizat, emisiile aferente măsurate cu ajutorul parametrului CCO [CCOpastă,i, exprimate în kg/tonă uscată la aer (air dried tonne – ADT)] se ponderează în funcție de proporția utilizată din fiecare tip de pastă (pasta „i” corespunde unei tone de pastă uscată la aer) și se însumează. Emisiile CCO ponderate corespunzătoare tipurilor de paste se adăugă apoi la emisiile CCO măsurate provenind din producția de hârtie, pentru a obține emisiile CCO totale, CCOtotal.

Valoarea de referință CCO ponderată pentru producția de pastă se calculează în același mod, ca sumă a valorilor de referință ponderate pentru fiecare tip de pastă utilizat și se adaugă la valoarea de referință pentru producția de hârtie, pentru a obține valoarea de referință CCO totală, CCOref total. Valorile de referință pentru fiecare tip de pastă utilizat, precum și cele pentru producția de hârtie sunt indicate în tabelul 1.

În sfârșit, emisiile CCO totale se împart la valoarea de referință CCO totală, după cum urmează:

Tabelul 1

Valorile de referință pentru emisiile provenite de la diferitele tipuri de pastă și din producția de hârtie

Tip de pastă/hârtie Emisii (kg/ADT) CCOreferință Sreferință NOxreferință Preferință Pastă chimică albită (alta decât cu sulfit) 18,0 0,6 1,6 0,045 Pastă chimică albită (cu sulfit) 25,0 0,6 1,6 0,045 Pastă chimică nealbită 10,0 0,6 1,6 0,04 PCTM 15,0 0,2 0,3 0,01 PTM/pastă din lemn măcinat 3,0 0,2 0,3 0,01 Pastă din fibre reciclate 2,0 0,2 0,3 0,01 Hârtie (fabrici neintegrate, unde toate tipurile de pastă utilizate sunt achiziționate de pe piață) 1 0,3 0,8 0,01 Hârtie (alte fabrici) 1 0,3 0,7 0,01

Se acordă o derogare de la valoarea Preferință indicată în tabelul 1 pentru pasta chimică albită (alta decât cu sulfit), până la un nivel de 0,1, dacă se demonstrează că nivelul mai ridicat de fosfor este datorat fosforului existent în mod natural în pasta de lemn.

În cazul cogenerării de căldură și energie electrică în aceeași fabrică, emisiile de S și de NOx rezultate din generarea energiei electrice se pot deduce din volumul total. Pentru a calcula proporția din emisii care rezultă din generarea energiei electrice, se poate utiliza următoarea ecuație:

2 × (MWh(energie electrică)] / [2 × MWh(energie electrică) + MWh(căldură)]

În această formulă, energia electrică este cea produsă în instalația de cogenerare.

În această formulă, căldura este căldura netă livrată de la centrala electrică pentru producția de pastă/hârtie.

Evaluare și verificare: solicitantul trebuie să prezinte calcule detaliate atestând îndeplinirea acestui criteriu, împreună cu documentele justificative aferente care includ rapoarte de testare conform următoarelor metode: CCO: ISO 6060; NOx: ISO 11564; S(oxidat): EPA nr. 8; S(redus): EPA nr. 16A; conținutul de sulf (S) în ulei: ISO 8754; conținutul de sulf (S) în cărbune: ISO 351; P: EN ISO 6878, APAT IRSA CNR 4110 sau Dr. Lange LCK 349.

Documentele justificative trebuie să includă o precizare privind frecvența de măsurare și calculul punctelor pentru CCO, S și NOx. Trebuie incluse toate emisiile de S și NOx care au loc în cursul producției de pastă și de hârtie, inclusiv aburul generat în afara locului de producție, cu excepția emisiilor legate de producerea de energie electrică. Măsurătorile trebuie efectuate și la cazanele de recuperare, cuptoarele de var, cazanele cu abur și furnalele pentru incinerarea gazelor puternic mirositoare. Trebuie luate în considerare și emisiile difuze. Valorile raportate ale emisiilor de S în aer trebuie să includă atât emisiile de S oxidat, cât și emisiile de S redus (sulfură de dimetil, metil mercaptan, hidrogen sulfurat și substanțe similare). Emisiile de S legate de producerea de energie termică din petrol, cărbune și alți combustibili externi cu conținut cunoscut de S pot fi calculate, nu măsurate, și trebuie luate în considerare.

Măsurătorile emisiilor în apă trebuie efectuate pe eșantioane nefiltrate și nedecantate, preluate fie după tratarea în fabrică, fie după tratarea într-o instalație publică de tratare. Măsurătorile trebuie efectuate pe o perioadă de producție de 12 luni. În cazul unei unități de producție noi sau reconstruite, măsurătorile trebuie efectuate pe o perioadă de cel puțin 45 de zile consecutive de funcționare stabilă a unității. Măsurătorile trebuie să fie reprezentative pentru respectiva campanie de măsurare.

În cazul fabricilor integrate, ca urmare a dificultății de a obține cifre separate pentru emisiile corespunzătoare pastei și, respectiv, hârtiei, dacă este disponibilă numai o cifră globală pentru producția de pastă și cea de hârtie, valorile emisiilor corespunzătoare tipului/tipurilor de pastă se fixează la zero, iar cifra pentru fabrica de hârtie va include atât producția de pastă, cât și pe cea de hârtie.

(b) AOX (halogen organic adsorbabil)

— Până la 31 martie 2013, emisiile de AOX generate de producția fiecărui tip de pastă utilizat nu trebuie să depășească 0,20 kg/ADT.

— De la 1 aprilie 2013 și până la expirarea perioadei de valabilitate a criteriilor stabilite în prezenta decizie, emisiile de AOX generate de producția fiecărui tip de pastă utilizat nu trebuie să depășească 0,17 kg/ADT.

Evaluare și verificare: solicitantul trebuie să prezinte rapoarte de testare conform următoarei metode: AOX ISO 9562, însoțite de calcule detaliate atestând îndeplinirea acestui criteriu, împreună cu documentele justificative aferente.

Documentele justificative trebuie să includă o precizare privind frecvența de măsurare. AOX trebuie măsurat numai în procesele în care se utilizează compuși de clor pentru albirea pastei de lemn. Nu este nevoie ca AOX să fie măsurat în efluenții proveniți din producția neintegrată de hârtie sau din producția de pastă de lemn nealbită sau albită cu substanțe care nu conțin clor.

Măsurătorile trebuie efectuate pe eșantioane nefiltrate și nedecantate, preluate fie după tratarea în fabrică, fie după tratarea într-o instalație publică de tratare. Măsurătorile trebuie efectuate pe o perioadă de producție de 12 luni. În cazul unei unități de producție noi sau reconstruite, măsurătorile trebuie efectuate pe o perioadă de cel puțin 45 de zile consecutive de funcționare stabilă a unității. Măsurătorile trebuie să fie reprezentative pentru respectiva campanie de măsurare.

(c) CO2

Emisiile de dioxid de carbon provenite din surse neregenerabile nu trebuie să depășească 1 000 kg per tonă de hârtie produsă, cifră în care sunt incluse emisiile rezultate din producerea de energie electrică (la fața locului, sau în alt loc). Pentru fabricile neintegrate (în care toate tipurile de pastă de lemn utilizate sunt achiziționate de pe piață), emisiile nu trebuie să depășească 1 100 kg pe tonă. Emisiile trebuie calculate ca sumă a emisiilor provenite din producția de pastă și din producția de hârtie.

Evaluare și verificare: solicitantul trebuie să prezinte calcule detaliate atestând îndeplinirea acestui criteriu, împreună cu documentele justificative aferente.

Solicitantul trebuie să prezinte date privind emisiile de dioxid de carbon în aer. Acestea trebuie să includă toate sursele de combustibili neregenerabili utilizați în producția de pastă și în producția de hârtie, inclusiv emisiile provenite din producerea de energie electrică (fie la fața locului, fie în alt loc).

La calculul emisiilor de CO2 provenite din combustibili se utilizează următorii factori de emisie.

Tabelul 2

Combustibil Emisii de CO2 fosil Unitate Cărbune 96 g CO2 fosil/MJ Țiței 73 g CO2 fosil/MJ Păcură 1 74 g CO2 fosil/MJ Păcură 2-5 81 g CO2 fosil/MJ GPL 66 g CO2 fosil/MJ Gaz natural 56 g CO2 fosil/MJ Energie electrică din rețea 400 g CO2 fosil/kWh

Calculele sau bilanțurile masice trebuie efectuate pe o perioadă de producție de 12 luni. În cazul unei unități de producție noi sau reconstruite, calculele trebuie efectuate pe o perioadă de cel puțin 45 de zile consecutive de funcționare stabilă a unității. Calculele trebuie să fie reprezentative pentru campania respectivă.

Pentru energia electrică preluată din rețea se utilizează valoarea din tabelul de mai sus (media europeană), cu excepția cazului în care solicitantul prezintă o documentație în care se stabilește valoarea medie pentru furnizorul său de energie electrică (furnizor contractual sau media națională), caz în care solicitantul poate utiliza această valoare în locul valorii din tabel.

Cantitatea de energie din surse regenerabile (1) achiziționată și utilizată în procesele de producție nu va fi inclusă în calculul emisiilor de CO2. Solicitantul trebuie să prezinte documente corespunzătoare, care să ateste că acest tip de energie este efectiv utilizat în fabrică sau este achiziționat din exterior.

Criteriul 2 — Consumul de energie

(a) Energie electrică

Consumul de energie electrică aferent producției de pastă de lemn și producției de hârtie se exprimă în puncte (PE), după cum se indică mai jos.

Numărul de puncte, PE, trebuie să fie mai mic sau egal cu 1,5.

PE se calculează după cum urmează.

Calculul pentru producția de pastă de lemn: pentru fiecare tip de pastă i utilizat, consumul de energie electrică (Epastă, i, exprimat în kWh/ADT) se calculează după cum urmează:

Epastă, i = energia electrică produsă intern + energia electrică achiziționată – energia electrică vândută

Calculul pentru producția de hârtie: în mod similar, consumul de energie electrică aferent producției de hârtie (Ehârtie) se calculează după cum urmează:

Ehârtie = energia electrică produsă intern + energia electrică achiziționată – energia electrică vândută

În sfârșit, punctele pentru producția de pastă de lemn și cele pentru producția de hârtie sunt combinate pentru a obține numărul total de puncte (PE), astfel:

În cazul fabricilor integrate, ca urmare a dificultății de a obține cifre separate pentru energia electrică corespunzătoare pastei și, respectiv, hârtiei, dacă este disponibilă numai o cifră globală pentru producția de pastă și cea de hârtie, valorile energiei electrice pentru tipul/tipurile de pastă se fixează la zero, iar cifra pentru fabrica de hârtie va include atât producția de pastă, cât și pe cea de hârtie.

(b) Combustibil (căldură)

Consumul de combustibil aferent producției de pastă de lemn și producției de hârtie se exprimă în puncte (PF), după cum se indică mai jos.

Numărul de puncte, PF, trebuie să fie mai mic sau egal cu 1,5.

PF se calculează după cum urmează.

Calculul pentru producția de pastă de lemn: pentru fiecare tip de pastă i utilizat, consumul de combustibil (Fpastă, i, exprimat în kWh/ADT) se calculează după cum urmează:

Fpastă, i = Combustibilul produs intern + combustibilul achiziționat – combustibilul vândut – 1,25 × energia electrică produsă intern

Note:

1. Fpastă, i (și contribuția sa la PF, pastă) nu trebuie calculat pentru pasta mecanică, cu excepția cazului în care este vorba de pastă mecanică achiziționată de pe piață, uscată la aer și având un conținut de cel puțin 90 % substanță uscată.

2. Cantitatea de combustibil utilizată la producerea energiei termice vândute se adaugă la termenul „combustibil vândut” din ecuația de mai sus.

Calculul pentru producția de hârtie: în mod similar, consumul de combustibil aferent producției de hârtie (Fhârtie, exprimat în kWh/ADT) se calculează după cum urmează:

Fhârtie = Combustibilul produs intern + combustibilul achiziționat – combustibilul vândut – 1,25 x energia electrică produsă intern

În sfârșit, punctele pentru producția de pastă de lemn și cele pentru producția de hârtie sunt combinate pentru a obține numărul total de puncte (PF), astfel:

Tabelul 3

Valori de referință pentru energie electrică și combustibil

Tip de pastă Combustibil kWh/ADT Freferință Energie electrică kWh/ADT Ereferință non-apua apua non-apua apua Pastă chimică 4 000 5 000 800 800 Pastă termomecanică (PTM) 0 900 2 200 2 200 Pastă din lemn măcinat (inclusiv presurizată) 0 900 2 000 2 000 Pastă chimico-termomecanică (PCTM) 0 1 000 2 000 2 000 Pastă din fibre reciclate 300 1 300 450 550 Tip de hârtie Combustibil kWh/tonă Energie electrică kWh/tonă Hârtie de ziar 1 800 700 apua = pastă achiziționată de pe piață, uscată la aer.

Evaluare și verificare [pentru (a) și (b)]: solicitantul trebuie să prezinte calcule detaliate atestând îndeplinirea acestui criteriu, împreună cu toate documentele justificative aferente. Prin urmare, datele raportate trebuie să includă consumul total de energie electrică și de combustibil.

Solicitantul trebuie să calculeze toate intrările de energie, defalcate pe căldură/combustibili și energie electrică, utilizate în producția de pastă și în producția de hârtie, inclusiv energia utilizată la descernelizarea deșeurilor de hârtie în vederea producerii hârtiei reciclate. Energia utilizată la transportul materiilor prime, precum și la conversie și ambalare, nu este inclusă în calculul consumului de energie.

Energia termică totală include toți combustibilii achiziționați. Aceasta include, de asemenea, energia termică recuperată prin incinerarea leșiei și a deșeurilor provenite din procesele desfășurate la fața locului (de exemplu, deșeurile din lemn, rumegușul, leșia, deșeurile de hârtie, bracul), precum și căldura recuperată din producția internă de energie electrică – cu toate acestea, solicitantul trebuie să ia în considerare la calculul energiei termice totale numai 80 % din energia termică provenită din aceste surse.

Energia electrică reprezintă energia electrică netă importată, provenită din rețea și din producția internă de energie electrică, măsurată ca putere electrică. Nu este necesar să se includă energia electrică utilizată la tratarea apelor uzate.

În cazul în care se produce abur utilizând energia electrică drept sursă de căldură, se calculează energia termică a aburului, se împarte la 0,8 și se adaugă la consumul total de combustibil.

În cazul fabricilor integrate, ca urmare a dificultății de a obține cifre separate pentru combustibilul (căldura) corespunzător pastei și, respectiv, hârtiei, dacă este disponibilă numai o cifră globală pentru producția de pastă și cea de hârtie, valorile combustibilului (căldurii) pentru tipul/tipurile de pastă se fixează la zero, iar cifra pentru fabrica de hârtie va include atât producția de pastă, cât și pe cea de hârtie.

Criteriul 3 — Fibre

Fibrele reciclate trebuie să reprezinte cel puțin 70 % (g/g) din cantitatea totală de fibre utilizate la producerea hârtiei de ziar.

Toate fibrele utilizate, care nu sunt fibre reciclate, trebuie să fie fibre virgine având certificate valabile privind gestionarea durabilă a pădurilor și lanțul de custodie, eliberate de un sistem de certificare independent al unei părți terțe, precum FSC, PEFC sau echivalent.

Cu toate acestea, dacă sistemele de certificare permit utilizarea, într-un produs sau într-o linie de produse, a materialelor certificate amestecate cu materiale necertificate, proporția de materiale necertificate nu trebuie să depășească 50 % din cantitatea totală de fibre virgine utilizată. Aceste materiale necertificate trebuie să facă obiectul unui sistem de verificare care să asigure faptul că provin din surse legale și că îndeplinesc orice alte cerințe ale sistemului de certificare referitoare la materialele necertificate.

Organismele de certificare care eliberează certificate privind gestionarea durabilă a pădurilor și/sau lanțul de custodie trebuie să fie acreditate/recunoscute de sistemul de certificare respectiv.

În calculul conținutului de fibre reciclate nu se include reutilizarea materialelor produse într-un proces, care pot fi recuperate în cadrul aceluiași proces (brac – produs la fața locului sau achiziționat).

Evaluare și verificare: solicitantul trebuie să prezinte documente corespunzătoare care să indice tipurile, cantitățile și originea fibrelor utilizate în producția de pastă de lemn și în producția de hârtie.

În cazul în care sunt utilizate fibre virgine, produsul trebuie să aibă certificate valabile privind gestionarea durabilă a pădurilor și lanțul de custodie, eliberate de un sistem de certificare independent al unei părți terțe, precum PEFC, FSC sau echivalent. Dacă produsul sau linia de produse include materiale necertificate, trebuie furnizată dovada faptului că proporția de materiale necertificate este mai mică de 50 % și că acestea fac obiectul unui sistem de verificare care asigură faptul că provin din surse legale și că îndeplinesc orice alte cerințe ale sistemului de certificare referitoare la materialele necertificate.

Procentul de fibre reciclate se calculează ca raport între intrările de fibre reciclate și producția finală de hârtie. În cazul în care se utilizează fibre reciclate, solicitantul trebuie să prezinte o declarație în care să precizeze cantitatea medie din tipurile de hârtie reciclată utilizate în produs, în conformitate cu standardul EN 643 (2) sau cu un standard echivalent. Solicitantul trebuie să prezinte, de asemenea, o declarație în care să precizeze că nu a inclus bracul (produs la fața locului sau achiziționat) în calculul procentului de fibre reciclate.

Criteriul 4 — Substanțe și amestecuri excluse sau limitate

Evaluare și verificare: solicitantul trebuie să prezinte o listă cu produsele chimice utilizate la producția de pastă de lemn și la producția de hârtie, împreună cu documentația corespunzătoare (de exemplu, Fișele cu date de securitate). Pe această listă sunt indicate cantitatea, funcția și furnizorii tuturor substanțelor utilizate în procesul de producție.

(a) Substanțe și amestecuri periculoase

În conformitate cu articolul 6 alineatul (6) din Regulamentul (CE) nr. 66/2010, produsul nu trebuie să conțină substanțele menționate la articolul 57 din Regulamentul (CE) nr. 1907/2006 al Parlamentului European și al Consiliului (3) și nici substanțele sau amestecurile care îndeplinesc criteriile de atribuire a frazelor de pericol sau a frazelor de risc prevăzute de Regulamentul (CE) nr. 1272/2008 al Parlamentului European și al Consiliului (4) sau de Directiva 67/548/CEE a Consiliului (5) și indicate în tabelul de mai jos.

Lista frazelor de pericol și a frazelor de risc

Frază de pericol (6) Frază de risc (7) H300 Mortal în caz de înghițire R28 H301 Toxic în caz de înghițire R25 H304 Poate fi mortal în caz de înghițire și de pătrundere în căile respiratorii R65 H310 Mortal în contact cu pielea R27 H311 Toxic în contact cu pielea R24 H330 Mortal în caz de inhalare R23/26 H331 Toxic în caz de inhalare R23 H340 Poate provoca anomalii genetice R46 H341 Susceptibil de a provoca anomalii genetice R68 H350 Poate provoca cancer R45 H350i Poate provoca cancer în cazul inhalării R49 H351 Susceptibil de a provoca cancer R40 H360F Poate dăuna fertilității R60 H360D Poate dăuna fătului R61 H360FD Poate dăuna fertilității. Poate dăuna fătului R60/61/60-61 H360Fd Poate dăuna fertilității. Susceptibil de a dăuna fătului R60/63 H360Df Poate dăuna fătului. Susceptibil de a dăuna fertilității R61/62 H361f Susceptibil de a dăuna fertilității R62 H361d Susceptibil de a dăuna fătului R63 H361fd Susceptibil de a dăuna fertilității. Susceptibil de a dăuna fătului R62-63 H362 Poate dăuna copiilor alăptați la sân R64 H370 Provoacă leziuni ale organelor R39/23/24/25/26/27/28 H371 Poate provoca leziuni ale organelor R68/20/21/22 H372 Provoacă leziuni ale organelor în caz de expunere prelungită sau repetată R48/25/24/23 H373 Poate provoca leziuni ale organelor în caz de expunere prelungită sau repetată R48/20/21/22 H400 Foarte toxic pentru mediul acvatic R50 H410 Foarte toxic pentru mediul acvatic, cu efecte pe termen lung R50-53 H411 Toxic pentru mediul acvatic, cu efecte pe termen lung R51-53 H412 Nociv pentru mediul acvatic, cu efecte pe termen lung R52-53 H413 Poate provoca efecte nocive pe termen lung asupra mediului acvatic R53 EUH059 Periculos pentru stratul de ozon R59 EUH029 În contact cu apa degajă un gaz toxic R29 EUH031 În contact cu acizi degajă un gaz toxic R31 EUH032 În contact cu acizi degajă un gaz foarte toxic R32 EUH070 Toxic în caz de contact cu ochii R39-41 La pasta de lemn sau la hârtie nu se utilizează vopsele comerciale, coloranți, agenți de finisare pentru suprafață, materiale auxiliare și materiale de acoperire cărora le-a fost atribuită sau le poate fi atribuită la momentul aplicării fraza de pericol H317: Poate provoca o reacție alergică a pielii. R43

Cerința de mai sus nu se aplică în cazul substanțelor sau al amestecurilor care își schimbă proprietățile în urma prelucrării (de exemplu, nu mai sunt biodisponibile sau suferă modificări chimice), astfel încât pericolul identificat dispare.

Limitele de concentrație pentru substanțele sau amestecurile cărora le pot fi atribuite sau le-au fost atribuite frazele de pericol sau frazele de risc menționate mai sus, sau care îndeplinesc criteriile de clasificare în clasele sau categoriile de pericol indicate în tabelul de mai sus, și limitele de concentrație pentru substanțele care îndeplinesc criteriile menționate la articolul 57 literele (a), (b) sau (c) din Regulamentul (CE) nr. 1907/2006 nu trebuie să depășească limitele de concentrație generice sau specifice determinate în conformitate cu articolul 10 din Regulamentul (CE) nr. 1272/2008. Dacă se determină limite de concentrație specifice, acestea trebuie să prevaleze asupra limitelor generice.

Limitele de concentrație pentru substanțele care îndeplinesc criteriile stabilite la articolul 57 literele (d), (e) sau (f) din Regulamentul (CE) nr. 1907/2006 nu trebuie să depășească 0,1 % greutate/greutate.

Evaluare și verificare: solicitantul trebuie să dovedească îndeplinirea acestor criterii, furnizând date cu privire la cantitatea (exprimată în kg/ADT de hârtie produsă) de substanțe utilizate în cadrul procesului și demonstrând că substanțele menționate la aceste criterii nu se regăsesc în produsul final în concentrații care depășesc limitele specificate. Concentrațiile substanțelor și ale amestecurilor trebuie indicate în fișele cu date de securitate în conformitate cu articolul 31 din Regulamentul (CE) nr. 1907/2006.

(b) Substanțe incluse în lista prevăzută la articolul 59 alineatul (1) din Regulamentul (CE) nr. 1907/2006

Nu este permisă acordarea niciunei derogări de la interdicția stabilită la articolul 6 alineatul (6) din Regulamentul (CE) nr. 66/2010 în ceea ce privește substanțele identificate ca fiind substanțe ce prezintă motive de îngrijorare deosebită și incluse în lista prevăzută la articolul 59 din Regulamentul (CE) nr. 1907/2006, care sunt prezente în amestecuri, într-un articol sau în orice parte omogenă a unui articol complex în concentrații de peste 0,1 %. În cazul în care concentrația este mai mică de 0,1 %, se aplică limitele de concentrație specifice determinate în conformitate cu articolul 10 din Regulamentul (CE) nr. 1272/2008.

Evaluare și verificare: lista substanțelor identificate ca fiind substanțe ce prezintă motive de îngrijorare deosebită și incluse în lista substanțelor candidate în conformitate cu articolul 59 din Regulamentul (CE) nr. 1907/2006 este disponibilă la adresa:

http://echa.europa.eu/chem_data/authorisation_process/candidate_list_table_en.asp

La data depunerii cererii, se va face trimitere la această listă.

solicitantul trebuie să dovedească îndeplinirea acestui criteriu, furnizând date cu privire la cantitatea (exprimată în kg/ADT de hârtie produsă) de substanțe utilizate în cadrul procesului și demonstrând că substanțele menționate la acest criteriu nu se regăsesc în produsul final în concentrații care depășesc limitele specificate. Concentrațiile trebuie indicate în fișele cu date de securitate în conformitate cu articolul 31 din Regulamentul (CE) nr. 1907/2006.

(c) Clor

Nu se utilizează clor gazos sau compuși clorurați ca agenți de albire. Această cerință nu se aplică în cazul clorului gazos aferent producției și utilizării dioxidului de clor.

Evaluare și verificare: solicitantul trebuie să prezinte o declarație din partea producătorului/producătorilor de pastă de lemn, în care să se precizeze că nu au fost utilizați clor gazos sau compuși clorurați ca agenți de albire. Notă: deși această cerință se aplică și în cazul albirii fibrelor reciclate, se acceptă faptul că fibrele au putut fi albite cu clor gazos sau compuși clorurați în cursul ciclului de viață anterior.

(d) APEO

Nu este permisă adăugarea de alchilfenoli etoxilați sau de alți derivați de alchilfenol în substanțele de curățare, substanțele de descernelizare, agenții antispumă sau agenții de dispersie. Derivații de alchilfenol sunt definiți ca substanțe care, prin degradare, produc alchilfenoli.

Evaluare și verificare: solicitantul trebuie să prezinte o declarație (declarații) din partea furnizorului/furnizorilor săi de produse chimice, în care să se precizeze că în aceste produse nu s-au adăugat alchilfenoli etoxilați sau alți derivați de alchilfenol.

(e) Monomeri reziduali

Cantitatea totală de monomeri reziduali (cu excepția acrilamidei), cărora le poate fi atribuită sau le-a fost atribuită una dintre frazele de risc de mai jos (sau combinații ale acestora) și care sunt prezenți în agenții de acoperire, agenții de retenție, agenții de întărire, agenții hidrofugi sau substanțele chimice utilizate la tratarea internă și externă a apei, nu trebuie să depășească 100 ppm (calculată pe baza conținutului de substanțe solide al acestora).

Frază de pericol (8) Frază de risc (9) H340 Poate provoca anomalii genetice R46 H350 Poate provoca cancer R45 H350i Poate provoca cancer în cazul inhalării R49 H351 Susceptibil de a provoca cancer R40 H360F Poate dăuna fertilității R60 H360D Poate dăuna fătului R61 H360FD Poate dăuna fertilității. Poate dăuna fătului R60/61/60-61 H360Fd Poate dăuna fertilității. Susceptibil de a dăuna fătului R60/63 H360Df Poate dăuna fătului. Susceptibil de a dăuna fertilității R61/62 H400 Foarte toxic pentru mediul acvatic R50/50-53 H410 Foarte toxic pentru mediul acvatic, cu efecte pe termen lung R50-53 H411 Toxic pentru mediul acvatic, cu efecte pe termen lung R51-53 H412 Nociv pentru mediul acvatic, cu efecte pe termen lung R52-53 H413 Poate provoca efecte pe termen lung asupra mediului acvatic R53

Concentrația de acrilamidă din agenții de acoperire, agenții de retenție, agenții de întărire, agenții hidrofugi sau substanțele chimice utilizate la tratarea internă și externă a apei nu trebuie să depășească 700 ppm (calculată pe baza conținutului de substanțe solide al acestora).

Organismul competent poate scuti solicitantul de la îndeplinirea acestor cerințe în cazul substanțelor chimice utilizate la tratarea externă a apei.

Evaluare și verificare: solicitantul trebuie să prezinte o declarație de conformitate cu acest criteriu, împreună cu documentele adecvate (cum sunt fișele cu date de securitate).

(f) Agenți tensioactivi în descernelizare

Toți agenții tensioactivi utilizați în descernelizare trebuie să fie biodegradabili într-un anumit termen (a se vedea mai jos metodele de testare și nivelurile admise).

Evaluare și verificare: solicitantul trebuie să prezinte o declarație de conformitate cu acest criteriu, împreună cu fișele cu date de securitate sau cu rapoartele de testare relevante pentru fiecare agent tensioactiv, în care să se indice metoda de testare, pragul și concluzia stabilită, utilizând una din următoarele metode de testare și niveluri admise: OECD 302 A-C (sau standarde ISO echivalente), cu un procent de degradare (inclusiv adsorbția) în 28 de zile de cel puțin 70 % pentru 302 A și B și de cel puțin 60 % pentru 302 C.

(g) Biocide

Componentele active din substanțele biocide sau din agenții biostatici utilizați pentru a combate organismele care formează depuneri în sistemele de circulație a apei ce conțin fibre, nu trebuie să aibă potențial de bioacumulare. Potențialul de bioacumulare al substanțelor biocide este caracterizat de o valoare log Pow (coeficient de partiție octanol/apă) < 3,0 sau de un factor de bioconcentrare determinat experimental (BCF) ≤ 100.

Evaluare și verificare: solicitantul trebuie să prezinte o declarație de conformitate cu acest criteriu, împreună cu fișa cu date de securitate sau cu raportul de testare relevant, în care să se indice metoda de testare, pragul și concluzia stabilită, utilizând următoarele metode de testare: OECD 107, 117 sau 305 A-E.

(h) Coloranți azoici

În conformitate cu anexa XVII la Regulamentul (CE) nr. 1907/2006, este interzisă utilizarea coloranților azoici care ar putea produce prin scindare una din următoarele amine aromatice:

1. 4-aminobifenil (92-67-1), 2. benzidină (92-87-5), 3. 4-clor-o-toluidină (95-69-2), 4. 2-naftilamină (91-59-8), 5. o-aminoazotoluen (97-56-3), 6. 2-amino-4-nitrotoluen (99-55-8), 7. p-cloranilină (106-47-8), 8. 2,4-diaminoanisol (615-05-4), 9. 4,4’-diaminodifenilmetan (101-77-9), 10. 3,3’-diclorbenzidină (91-94-1), 11. 3,3’-dimetoxibenzidină (119-90-4), 12. 3,3’-dimetilbenzidină (119-93-7), 13. 3,3’-dimetil-4,4’-diaminodifenilmetan (838-88-0), 14. p-cresidină (120-71-8), 15. 4,4’-metilen-bis-(2-cloranilină) (101-14-4), 16. 4,4’-oxidianilină (101-80-4), 17. 4,4’-tiodianilină (139-65-1), 18. o-toluidină (95-53-4), 19. 2,4-diaminotoluen (95-80-7), 20. 2,4,5-trimetilanilină (137-17-7), 21. 4-aminoazobenzen (60-09-3), 22. o-anisidină (90-04-0).

Evaluare și verificare: solicitantul trebuie să prezinte o declarație de conformitate cu acest criteriu.

(i) Pigmenți sau coloranți pe bază de complecși metalici

Este interzisă utilizarea coloranților sau a pigmenților pe bază de plumb, cupru, crom, nichel sau aluminiu. Pot fi utilizați totuși coloranți sau pigmenți pe bază de ftalocianină de cupru.

Evaluare și verificare: solicitantul trebuie să prezinte o declarație de conformitate.

(j) Impuritățile ionice din coloranți

Nivelul impurităților ionice din coloranții utilizați nu trebuie să depășească următoarele valori: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm.

Evaluare și verificare: solicitantul trebuie să prezinte o declarație de conformitate.

Criteriul 5 — Gestionarea deșeurilor

Toate unitățile de producție a pastei de lemn și a hârtiei trebuie să dispună de un sistem de administrare a deșeurilor (definit de autoritățile de reglementare în domeniu ale unităților respective de producție a pastei de lemn și a hârtiei) și a produselor reziduale rezultate din fabricarea produsului cu etichetă ecologică. Cererea trebuie să includă documente sau explicații în legătură cu sistemul, precum și informații privind cel puțin următoarele aspecte:

— procedurile de separare a materialelor reciclabile din fluxul de deșeuri și de utilizare a acestora;

— procedurile de recuperare a materialelor pentru alte utilizări, precum incinerarea pentru producerea de abur industrial sau de energie termică, sau pentru utilizarea în agricultură;

— procedurile de manipulare deșeurilor periculoase (definite de autoritățile de reglementare în domeniu ale unităților respective de producție a pastei de lemn și a hârtiei).

Evaluare și verificare: solicitantul trebuie să prezinte o descriere detaliată a procedurilor adoptate pentru gestionarea deșeurilor la fiecare dintre unitățile de producție respective, precum și o declarație de conformitate cu acest criteriu.

Criteriul 6 — Adecvarea pentru utilizare

Produsul trebuie să fie adecvat pentru utilizarea căreia îi este destinat.

Evaluare și verificare: solicitantul trebuie să prezinte documente adecvate, care să demonstreze conformitatea cu domeniul de aplicare a criteriilor. Produsul trebuie să îndeplinească cerințele de permanență în conformitate cu standardele aplicabile. Manualul de utilizare trebuie să precizeze lista de norme și standarde care trebuie utilizate pentru evaluarea permanenței.

Ca alternativă la utilizarea metodelor de mai sus, producătorii trebuie să garanteze adecvarea pentru utilizare a produselor lor, prin prezentarea unor documente corespunzătoare care să demonstreze calitatea hârtiei în conformitate cu standardul EN ISO/IEC 17050-1:2004, care stabilește criteriile generale pentru declarația de conformitate cu documentele normative a furnizorilor.

Criteriul 7 — Informații care figurează pe eticheta ecologică a UE

Eticheta facultativă prevăzută cu spațiu pentru text trebuie să conțină următorul text:

„— poluare redusă a aerului și a apei;

— se utilizează fibre certificate ȘI/SAU se utilizează fibre reciclate [de la caz la caz];

— utilizare limitată a substanțelor periculoase.”

Orientările privind utilizarea etichetei opționale prevăzute cu spațiu pentru text sunt disponibile în cadrul „Guidelines for the use of the EU Ecolabel logo” la adresa:

http://ec.europa.eu/environment/ecolabel/promo/pdf/logo%20guidelines.pdf

Evaluare și verificare: solicitantul trebuie să prezinte o mostră de ambalaj al produsului care să conțină eticheta, împreună cu o declarație de conformitate cu acest criteriu.

(1) Definite în Directiva 2009/28/CE a Parlamentului European și a Consiliului (JO L 140, 5.6.2009, p. 16).

(2) European List of Standard Grades of Recovered Paper and Board (Lista europeană a tipurilor standard de hârtie și carton reciclat), iunie 2002.

(3) JO L 396, 30.12.2006, p. 1.

(4) JO L 353, 31.12.2008, p. 1.

(5) JO 196, 16.8.1967, p. 1.

(6) Prevăzută de Regulamentul (CE) nr. 1272/2008.

(7) Prevăzută de Directiva 67/548/CEE.

(8) Prevăzută de Regulamentul (CE) nr. 1272/2008.

(9) Prevăzută de Directiva 67/548/CEE.